Diari Oficial de la Generalitat Valenciana


Sumari del DOGV 8163, del 06-11-2017 (2017/8813)

Notificació de la sentència dictada en el procediment de guarda i custòdia número 799/2016.
-------------------------------------------------------------------------------------------

### Dades del document

Número de DOGV
:   8163

Data del DOGV
:   06-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8813


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el procediment de guarda i custòdia número 799/2016. [2017/8813]  
De: Coloma Mba Nseng  
Procuradora: Helena Peiró Martí.  
Contra: Teodoro Monsuy Molongua.  
Procurador/a: -  
En aquest procediment de guarda i custòdia fill contenciós, seguit a instàncies de Coloma Mba Nseng contra Teodoro Monsuy Molongua, s'ha dictat una sentència, que té l'encapçalament i la dispositiva que, literalment, són com segueix:  
«Sentència número 82/2017  
Magistrada jutgessa que la dicta: Sandra Gil Vicente.  
Lloc: Gandia.  
Data: 26 d'abril de 2017.  
Part demandant: Coloma Mba Nseng.  
Advocada: Eva María Cañas del Olmo.  
Procuradora: Helena Peiró Martí.  
Part demandada: Teodoro Monsuy Molongua.  
Advocat/ada: -  
Procurador/a: -  
Objecte del judici: dret de família.  
Dispositiva  
Estime parcialment la demanda interposada per Coloma Mba Nseng, contra Teodoro Monsuy Molongua, i dispose les mesures següents:  
El fill menor d'edat quedarà en companyia de la mare i sota la seua custòdia, i n'exercirà la pàtria potestat de forma exclusiva la progenitora.  
No s'estableixen visites a favor del progenitor.  
En concepte de pensió alimentària per als fills, el progenitor no custodi pagarà a la mare la quantitat de 150 euros mensuals, per mesos anticipats i dins dels primers cinc dies de cada mes per cada fill. Aquesta quantitat s'actualitzarà anualment, de forma automàtica i en la data d'aquesta resolució, amb acord a la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Totes les despeses extraordinàries necessàries dels fills seran pagades a mitges pels progenitors; així com les convenients per a la seua formació si s'estableix un acord o autorització judicial. S'entendran com a despeses extraordinàries les despeses mèdiques no cobertes per la Seguretat Social o assegurança mèdica subscrita a aquest efecte.  
No es fa una condemna expressa a costes.  
Mode d'impugnació: mitjançant un recurs d??apel·lació davant de l??Audiència Provincial de València (art. 455 LECn).  
El recurs s'interposarà per mitjà d'un ?escrit presentat en aquest Jutjat, en el termini de 20 dies hàbils comptadors des de l??endemà de la notificació, amb la indicació dels pronunciaments que s??impugnen (art. 458 LECn).  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació haurà de constituir un dipòsit de 50 euros, que se li tornarà només en el cas que el recurs siga estimat.  
El dipòsit s'ha de constituir ingressant la quantitat esmentada en el banc Banesto, en el compte corresponent a aquest expedient (JJJJ 9150 LQ EEEE AA), indicant, en el camp «concepte» el codi «02 civil-apel·lació» i la data de la resolució objecte de recurs amb el format DD/MM/AAAA  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'indicarà en el camp «Concepte» el número de compte el codi i la data que en la forma exposada en el paràgraf anterior.  
Aquesta és la sentència que pronuncie, mane i firme.»  
I atés que el demandat, Teodoro Monsuy Molongua, en rebel·lia, expedisc aquest edicte a fi que li valga de notificació en la forma oportuna.  
  
Gandia, 4 d'octubre de 2017.- La lletrada de l'Administració de justícia: Silvia Lacueva Subirats.